**Surxondaryo viloyati SHerobod tumani MTBga qarashli 33-sonli MTT Tayorlov guruh tarbiyachisi Mamatova Irodaning**

**“Ilk qadam” O`quv dasturi asosida**

**“Men va mening oilam” mavzusida tayorlagangan faoliyat ishlanmasi**

**( sentabr uchinchi haftasi).**

**Sherobod 2020-yil**

**OY MAVZUSI: ”ONA YURTIM – O’ZBEKISTONIM”**

**HAFTA MAVZUSI: ”MEN VA MENING OILAM”**

**Ta’limiy maqsad:**

**-** Burch, huquq haqidagi tushunchalarini mustahkamlash, bolalarda o`zlari tasvirlayotgan rasmga nisbatan emosional munosabatni uyg`onish. Bo`yoqdan mustaqil foydalanishga o`rgatish.

**Tarbiyaviy maqsad:**

**-** Oila, uning a’zolarining qadriga yetish, ularni hurmat qilish kabi yuksak axloqiy fazilatlarni tarbiyalash. Oila sha’nini oqlash: yaxshi oila, ahil oila degan nomni saqlash ularning burchi ekanligini bolalarning ongiga singdirish.

**Rivojlantiruchi maqsad:**

-Bolalarning mustaqil ijodiy fikrlash qobiliyatlarini o`stirish, ularning nutqini rivojlantirish.

**Kutilayotgan natija:** Burch, huquq haqidagi tushunchalari mustahkamlanadi, bolalarda o`zlari tasvirlayotgan rasmga nisbatan qiziqish uyg`onadi. Bo`yoqdan mustaqil foydalanadilar. Oila, uning a’zolarining qadriga yetish, ularni hurmat qilish kabi yuksak axloqiy fazilatlar tarbiyalanadi. Oila sha’nini oqlash: yaxshi oila, ahil oila degan nomni saqlash ularning burchi ekanligini bolalarning ongiga singadi. Bolalarning mustaqil ijodiy fikrlash qobiliyatlari o`sadi, nutqi rivojlanadi.

**Oldindan olib boriladigan ish:** Bolalarning oilaviy fotosuratlarini yig`b olish

**Kerakli jixozlar:** AKT,Vatman qog`ozi, rangli bo`yoqlar, qushlar va hayvonlarning oilasi tasvirlangan suratlar, lego konstruktorlar, magnit.

**“Men va mening oilam”**

*(tayorlov guruhlar uchun )*

**TA’LIMIY FAOLIYATINING BORISHI:**

**Tarbiyachi:** Kelinglar avval aylana bo’lib o’tirib olamiz. (Bolalarni aylana bo`lb turishga chaqiradi)

**Bolalar:** Bizlar aka-singilmiz,

Doim ochiq ko`ngilmiz.

Urushmasdan yuramiz,

Doim ahil inoqmiz.

Shuning uchun quvnoqmiz.

**Tarbiyachi:** Barakalla bolajonlar, menga aytinglarchi, uyda ota-onalaringiz sizlarni qanday erkalab chaqirishadi? (Toychog`im, erkatoyim, Dostonjon........)

**Psixogimnastika: (AKT)**

* Ota-onangizning kayfiyati yaxshi bo`lganda ularning yuzlari qanday bo`ladi?
* Kayfiyati yomon bo`lgandachi?
* Xafa qilib qo`ysangizchi?

**Tarbiyachi:** Bugun bizning guruhimizda ochiq fotoko`rgazma tashkil etilgan. Korgazmamizning nomi “Mening oilam” deb ataladi. Marhamat har kim o`z oilasi haqida gapirib berishi mumkin. *(AKT da bolalar o`zlarining oilalari bilan tushgan rasmlarini izohlab berishadi)*

Mana, bolajonlar bu she’rda nima haqida aytilgan ekan? (She’r asosida suhbat). Qani, sizlar oyijonlaringizni aytganlarini o`z vaqtida bajarasizlarmi?

**Tarbiyachi:** Bolajonlar, eng ulug` mehr bu ota- onaga bo`lgan mehr, chunki inson bolasining qalbida avval ota-onaga mehr uyg`onadi. Har qanday ulug` narsa ota-ona mehridan ustun kela olmaydi. Har bir bola o`z ota-onasini hurmatini joyiga qo`yishi kerak. Ota-onaga mehrli bo`lish har bir farzandning burchidir. Burch o`zi nima?

**Bola:** Burch bajarishimiz shart bo`lgan vazifa.

**Tarbiyachi:** To`g`ri. O`z burchiga sodiqlik har bir kishining odobi, axloqini ifodalaydi. Siz o`zingizning yaxshi odobingiz bilan ota-onangizga rahmat keltirasizlar. Odob haqida qanday hikmatli so`zlar bilasizlar?

**Bolalar: -** Bola aziz, odobi undan aziz.

- Odobli bola elga manzur.

**Tarbiyachi:** Siz ota-onangizni, oilangizni sevishingiz, uni ardoqlashingiz kerak. Endi bolajonlar bilasizlarmi bizning bo’chamizga mehribon **Ahil oila farishtasi** mehmon bo’lib kelibdi. Kelinglar uni guruhimizga chorlaymiz.(ahil oila farishtasi kirib keladi).

**Ahil Oila farishtasi:** Assalomu aleykum aziz bolajonlar! Hammaning o`z oilasining borligi qanday yaxshi. Siz dunyoda eng baxtli bolasiz. Chunki siz ahil va inoq oilada tarbiyalanayapsiz. Oilalar katta yoki kichik bo`ladi. Asosiysi oilada doimo tinchlik, bir-biriga hurmat, e’tibor, ahillik bolishi kerak. Bunday oilani biz qanday atashimiz mumkin.

**Bolalar:** Mustahkam oila.

**Ahil Oila farishtasi:** barakalla bolajonlar judayam to’g’ri. Bilasizmi bolajonlar men qaysi oilada ahillik, tinchlik, hamjihatlik, bir biriga hurmatda bo’lgan oilalarda yashayman. Sizlar ham oilangiz a’zolarini hurmat qiling ahil inoq bo’linglar. Shunda men har biringizning oilangizda bo’laman.

**Bolalar :** Xo’p bo’ladi ahil oila farishtasi!

**Ahil Oila farishtasi:** endi esa bolajonlar meni ahil oilalar kutmoqda ketadigan vaqtim bo’lib qoldi( bolalar bilan xayrlashib guruhni tark etadi).

**Tarbiyachi**: bolajonlar Ahil oila farishtasi uyingizga yashashini xoxlaysizlarmi?

**Bolalar javobi:** albatta xoxlaymiz!

**Tarbiyachi :** unday bo’lsa uning aytgan nasihatlariga amal qilinglar.

**Tarbiyachi:** Qushlar, hayvonlar oilalarining bag`rida o`zlarini baxtiyor sezadilar. Ularni ham ota-onalari himoya qiladilar, ular haqida qayg`uradilar. Sizlarning ham har biringizni ota-onangiz juda yaxshi ko`radi.

**Tarbiyachi**: Hammaning o`z oilasining borligi qanday yaxshi. Siz dunyoda eng baxtli bolasiz. Chunki siz ahil va inoq oilada tarbiyalanayapsiz. Oilalar katta yoki kichik bo`ladi. Asosiysi oilada doimo tinchlik, bir-biriga hurmat, e’tibor, ahillik bolishi kerak. Bunday oilani biz qanday atashimiz mumkin.

**Bolalar:** Mustahkam oila.

TARBIYACHI BOLALARNI MARKAZLARGA TAKLIF ETADI VA VAZIFAR BILAN TANISHTIRADI. GURUH BOLALARI O’ZLARI ISTAGAN MARKAZDA FAOLIYAT OLIB BORADILAR.

**TIL VA NUTQ MARKAZI: ”**Mening oilam - mening qo’rg’onim”

Faoliyatning borishi:

1.”Mening oilam barmoqli o’yinini o’ynash.

2.Oilaviy albomdagi fotosuratlarni ko’rib chiqish.

3.Bolalar “Mening uyim - mening qo’rg’onim” iborasini tushuntirib berishadi/

SAN’AT MARKAZI: “ Men va mening oilam”

1. “ Men va mening oilam” mavzusidagi rasm namunalarini ko’rib chiqish.
2. Bolalar oilaviy urf-odatlar haqida bir birlari bilab o’rtoqlashadilar.
3. Ishlash texnologiyasini tanlash ( qalamda, rangli bo’yoqlarda).
4. Bolalar ishlari.

**ILM-FAN VA TABIAT:**

**Mavzu: “Kimning uyi mustahkam” uy maketlarini tajribada sinab ko`rish.**

Faoliyatning borishi:

1. Rasmlar orqali uylar nimalardan qurilishi haqida bilim va mallakalarini oshirish.
2. Uy namunalarini ko`zdan kechirish.
3. Uylarning nimadan qurilganligini tahlil qilish.
4. Tayyor uy maketlarini birma-bir qo`pol harakatlar orqali mustahkamligini sinab ko`rish.
5. Natijani tahlil qilish.
6. Mustahkam va mustahkam bo`lmaganligi sababini aniqlash
7. O`zaro fikr almashish.

Qo`shimcha: Jamoa bo`lib qamishdan chayla qurishni taklif etish.

**QURISH-YASASH VA MATEMATIKA MARKAZI:**

**“Oilamiz uchun uy” mavzusida legodan uy yasash tavsiya etiladi.**

Faoliyatning borishi:

1. Uy qurilish jarayonini AKT orqali kuzatish.
2. Uy qurishni bolalar bilan rejalashtirish.
3. Kerakli jihozlarni tanlash.
4. Shinam uy qurish.
5. Uy uchun foydalanilgan materialni tahlil qilish.
6. Natijani tahlil qilish va do`stlari bilan o`rtoqlashish.

Qo`shimcha: Mavzuga doir multfilm namoyish etish.

**SYUJETLI-ROLLI VA SAHNALASHTIRISH MARKAZI:**

**“Zumrad va Qimmat” ertagini sahnashtirish.**

Faoliyatning borishi:

1. Bolalar birgalikda ertak mazmunini eslaydilar.
2. Rollarni o`zaro taqsimlaydilar.
3. Ertak syujetini ijro etadilar.

Qo`shimcha: FRN orqali multfilm tomosha qilish.

**Tarbiyachi**: Bizning guruhimizni oila deya olamizmi? Biz ahil, inoq bo`lib bog`chamizga qatnayapmiz. Kelinglar mana bu qogozga hammamizning qo`llarimizni rasmini tushurib guruhimizga ilib qo`yamiz. Bugundan boshlab biz bog`chamizning “Eng mustahkam guruhi” bo`lamiz.

*(Bolalar qo`llarini rangli bo`yoqlarga botirib* ***“Eng mustahkam guruh”*** *deb nomlangan katta oq qog`ozga qo`llarining izini qoldirishadi va rasm qabulxonaga ilib qo`yiladi)*

**Bolalar rag`batlantiriladi.**